CONSILIUL LOCAL  TIMIŞOARA                                                              Aprobat,

Direcţia  de Asistenţă Socială Comunitară Timişoara                                      PRIMAR 


Nr. 3277/16.11.2007

                                                      Gheorghe Ciuhandu

REFERAT

privind aprobarea acordului de parteneriat între Direcţia de Asistenţă Socială Comunitară şi Organizaţia Kolping Banat, pentru realizarea unui proiect cu finanţare Phare 2004-2006

Prin adresa nr. SC2007-025628/16.11.2007, înregistrată la Primăria Municipiului Timişoara, Organizaţia neguvernamentală Kolping Banat, cu sediul în Timişoara, str. Paris nr. 19, ap.2, a solicitat semnarea unui acord de parteneriat cu Direcţia de Asistenţă Socială Comunitară,  în vederea înfiinţării unui Centru de Zi pentru Persoane Vârstnice, prin Programul de finanţare nerambursabilă Phare 2004-2006.
Precizăm că data limită de depunere a cererii de finanţare este de 07.12.2007. 

Direcţia de Asistenţă Socială Comunitară a considerat că această iniţiativă este oportună pentru dezvoltarea serviciilor sociale destinate persoanelor vârstnice în Municipiul Timişoara.
Conform Ghidului Solicitantului pentru programul Phare 2004-2006, care stabileşte condiţiile obligatorii care trebuie respectate pentru obţinerea finanţării nerambursabile, se precizează că  doar instituţiile publice acreditate ca furnizori de servicii sociale pot solicita această finanţare. Astfel, Direcţia de Asistenţă Socială Comunitară în realizarea proiectului „ Centru de Zi pentru persoane Vârstnice” va fi  de solicitant al cererii de finanţare şi beneficiar al fondurilor necesare pentru realizarea proiectului. De asemenea va fi  direct responsabilă de  managementul proiectului.

Organizaţia Kolping Banat, în cadrul acestui proiect va avea calitatea de  partener al Direcţiei de Asistenţă Socială Comunitară şi  va participa la elaborarea şi implementarea activităţilor proiectului.
Perioada planificată de implementare a proiectului va fi de 12 luni.

Centrul  de Zi pentru Persoane Vârstnice, înfiinţat prin proiect, va funcţiona  în Timişoara, str. Paris nr. 19, ap 2, în spaţiul proprietatea  Organizaţiei Kolping Banat. Spaţiul destinat desfăşurării activităţilor Centrului de zi va avea o  suprafaţă de 55 mp.

Acest centru se va adresa persoanelor vârstnice din Timişoara, cu sau fără aparţinători legali şi va furniza servicii gratuite de asistenţă socială primară, unui număr de 30 de persoane vârstnice.

Obiectivele viitorului proiect „Centru de Zi pentru Persoane Vârstnice” sunt următoarele:
· Renovarea şi dotarea cu mobilier a spaţiului destinat funcţionării Centrului de Zi din strada Paris, nr. 19, ap. 2.
· Organizarea de activităţi sociale şi de petrecere a timpului liber în cadrul centrului de zi, pentru creşterea gradului de integrare şi participare socială a vârstnicilor.

· Organizarea şi asigurarea unui serviciu integrat de asistenţă (suport afectiv, spiritual, material) pentru persoanele vârstnice cu sau fără aparţinători legali, domiciliate în Timişoara. 

· Obţinerea acreditării Organizaţiei Kolping Banant pentru furnizarea de servicii sociale destinate persoanelor vârstnice în cadrul Centrului de zi pentru persoane vârstnice.
· Mediatizarea obiectivelor proiectului pentru asigurarea vizibilităţii în toate fazele implementării sale.
Pentru realizarea implementării acestui proiect va fi nevoie de o echipă formată din 6 persoane cu diverse specializări. Trei dintre membrii acestei echipe vor fi  angajaţii  Organizaţiei Kolping Banat, ( asistent social, referent, asistent manager). Celelalte trei persoane vor fi angajate numai pentru perioada de  realizare a proiectului, costurile salariilor efective urmând să fie suportate din bugetul prevăzut proiectului ( 2 contabili, un asistent medical). 
Din finanţarea proiectului se va asigura şi salarizarea managerului de proiect.

Bugetul propus proiectului va fi de 83 290 Euro, dintre care 74 961 Euro vor fi solicitaţi prin Programul Phare CES 2004 – 2006 Servicii Sociale. Cofinanţarea de 10% a proiectului va fi asigurată din fondurile proprii ale Organizaţiei Kolping Banat. 

 După finalizarea proiectului, Direcţia de Asistenţă Socială Comunitară va prelungi parteneriatul cu Organizaţia Kolping Banat, în condiţiile în care aceasta se va acredita ca furnizor de servicii sociale destinate persoanelor vârstnice din centre de zi. De asemenea, Direcţia de Asistenţă Socială Comunitară va beneficia în continuare de serviciile furnizate persoanelor vârstnice care frecventează  Centrul de Zi şi va contribui la susţinerea financiară a unei părţi din  activităţile Centrului.

Astfel, din totalul de 30 de beneficiari prevăzuţi pentru frecventarea acestui Centru, un număr de 15 persoane vor fi persoanele vârstnice care se regăsesc pe listele de aşteptare ale Serviciului pentru Protecţia Socială a Persoanelor Vârstnice din cadrul Direcţiei de Asistenţă Socială Comunitară.

Direcţia de Asistenţă Socială Comunitară va suporta:

· costurile privind plata salariului unui asistent social - la nivelul de salarizare asigurat de serviciile similare ale Primăriei, care va fi angajat al Direcţiei de Asistenţă Socială Comunitară, dar îşi va desfăşura activitatea la Centrul de Zi înfiinţat prin proiect, 
·  o treime din totalul cheltuielilor de întreţinere al imobilului din Str. Paris, Nr. 19, Ap. 2.
Propunem asocierea prin aprobarea acordului de parteneriat între Direcţia de Asistenţă Socială Comunitară şi Organizaţia Kolping Banant, pentru înfiinţarea unui Centru de ZI pentru Persoane Vârstnice în Municipiul Timişoara, str. Paris nr. 19, ap. 2.

     Viceprimar,                                                                           Director executiv,
    Adrian Orza                                                              Direcţia de Asistenţă Socială Comunitară
                                                                                                      Maria Stoianov
           Preşedinte,                                                                         Şef Serviciu pentru 

Organizaţia Kolping Banat                                       Protecţia Socială a Persoanelor Vârstnice

      Daniela Bărbulescu                                                                  Mariana Ciurcaş
     Şef Serviciu Juridic,                                                                  Consilier juridic,

Primăria Municipiului Timişoara                                      Direcţia de Asistenţă Socială Comunitară                                                                                                                    

     Mirela Lasuschevici                                                                   Mariana Sărac                                                                                                                                                        
